

Broj: 06-615/25-3809 03. septembar 2025. godine

Na osnovu člana 16 Odluke o obrazovanju Savjeta za mlade Glavnog grada (,,Službeni list CG – opštinski propisi", br. 29/20 i 23/25), Sekretarijat za lokalnu samoupravu i saradnju sa civilnim društvom Glavnog grada upućuje

**JAVNI POZIV**

**nevladinim organizacijama za predlaganje kandidata za**

**članove Savjeta za mlade Glavnog grada**

POZIVAMO sve NEVLADINE ORGANIZACIJE koje imaju sjedište u Glavnom gradu i obavljaju djelatnost na teritoriji Glavnog grada, a sprovode omladinsku politiku, rade sa marginalizovanim grupama mladih ili se bave pravima studenata, da predlože svog predstavnika za člana Savjeta za mlade Glavnog grada.

Savjet za mlade Glavnog grada je stručno-savjetodavno tijelo koje se obrazuje u skladu sa Odlukom o obrazovanju Savjeta za mlade Glavnog grada (,,Sl. list CG - opštinski propisi”, br. 29/20 i 23/25) u cilju podsticanja i unapređenja razvoja omladinske politike. Mandat Savjeta za mlade Glavnog grada traje četiri godine.

Savjet: zastupa prava, potrebe i interese mladih u Glavnom gradu na principima ravnopravnosti i podsticanja aktivizma; podnosi inicijativu za donošenje, izmjene i dopune zakona, drugog propisa, opšteg akta ili razvojnog plana kojim se uređuje položaj, prava i dužnosti mladih u Glavnom gradu; daje predloge za unapređivanje omladinske politike u oblasti kulture, sporta, obrazovanja, umjetnosti i sl; daje primjedbe, predloge i sugestije na nacrt opšteg akta ili razvojnog plana kojim se utvrđuju prava i obaveze građana od intresa za mlade; podnosi inicijativu ili predlog nadležnim organima i službama za rješavanje određenih pitanja od interesa za mlade; prati način primjene zakona, drugih propisa i razvojnih planova od interesa za mlade u Glavnom gradu i daje preporuke; sprovodi javne konsultacije sa mladima i donosiocima odluka najmanje jednom godišnje, a s ciljem uključivanja mladih u procese odlučivanja po uzoru na mehanizme iz zemalja EU (Dijalog sa mladima); organizuje najmanje dva sastanka u toku godine sa gradonačelnikom, a kako bi ga upoznali sa položajem, potrebama i uspjesima mladih iz Glavnog grada; vodi dijalog sa predstavnicima podmladaka političkih partija koje participiraju u parlamentu, te ovoj ciljnoj grupi predstavlja inicijative od značaja za mlade; vodi dijalog i kreira partnerske odnose sa drugim lokalnim savjetima za mlade, kao i institucijama vlasti od značaja za populaciju mladih i vrši i druge poslove iz svog djelokruga.

Savjet ima predsjednika i četiri člana. Jedan član je predstavnik organa lokalne uprave Glavnog grada, koji direktno radi na poslovima sprovođenja omladinske politike. Dva člana Savjeta su predstavnici nevladinih organizacija koje sprovode omladinsku politiku i to osobe od navršenih 15 do 30 godina života, od kojih je jedan predstavnik nevladine organizacije koja radi sa marginalizovanim grupama mladih. Jedan član Savjeta je predstavnik lokalnog organa koji djeluje u jednoj od sljedećih oblasti: socijalna briga, zdravlje i zapošljavanje, obrazovanje, kultura ili turizam, a jedan član Savjeta je predstavnik nevladinih organizacija koje se bave pravima studenata.

 Nevladina organizacija može predložiti svog predstavnika za člana Savjeta ako:

* ima sjedište u Glavnom gradu i obavlja djelatnost na teritoriji Glavnog grada;
* u statutu ima utvrđene ciljeve i djelatnosti iz oblasti omladinske politike ili iz oblasti marginalizovanih grupa mladih, njihovih potreba i problema;
* je u posljednje tri godine realizovala najmanje jedan projekat ili aktivnost iz oblasti omladinske politike;
* nema dospjelih neizmirenih obaveza po osnovu lokalnih javnih prihoda i
* u organu upravljanja nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.

Kandidat za člana Savjeta koji je predstavnik nevladine organizacije može biti lice koje:

* je osnivač, zaposlen ili volonter nevladine organizacije najmanje jednu godinu prije podnošenja predloga;
* je učestvovalo u realizaciji projekta ili aktivnosti iz oblasti omladinske politike;
* nije član organa političke partije, javni funkcioner, državni ili lokalni službenik, odnosno namještenik;
* ima podršku od strane najmanje tri nevladine organizacije;
* je saglasno sa kandidaturom i
* ima prebivalište na teritoriji Glavnog grada.

 **Potrebna dokumentacija:**

* prijava na javni poziv;
* kopija rješenja o upisu u registar nevladinih organizacija;
* kopija statuta;
* pregled realizovanih projekata i aktivnosti iz oblasti omladinske politike sa datumom realizacije;
* ovjerena izjava lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;
* lični podaci i biografija kandidata;
* dokaz da je kandidat zaposlen ili volonter u nevladinoj organizaciji najmanje jednu godinu prije podnošenja prijave;
* ovjerena potvrda da je kandidat učestvovao u realizaciji projekta ili aktivnosti iz oblasti omladinske politike;
* ovjerena izjava kandidata da nije član organa političke partije, javni funkcioner ili državni i lokalni službenik, odnosno namještenik i da prihvata kandidaturu;
* pisma podrške kandidatu od strane drugih nevladinih organizacija.

Nadležni organ po službenoj dužnosti pribavlja dokaz da nevladina organizacija nema dospjelih neizmirenih obaveza po osnovu lokalnih javnih prihoda.

ROK ZA PODNOŠENJE PRIJAVA JE **10 DANA** OD DANA OBJAVLJIVANJA OVOG JAVNOG POZIVA.

Prijava sa potrebnom dokumentacijom podnosi se u zapečaćenoj koverti sa naznakom: *,,****Ne otvaraj – prijava po javnom pozivu nevladinim organizacijama za predlaganje kandidata za članove Savjeta za mlade Glavnog grada.“***

 Na prednjoj strani koverte navodi se naziv i adresa organa kome se prijava dostavlja:

GLAVNI GRAD

Sekretarijat za lokalnu samoupravu i saradnju sa civilnim društvom

Ul. Njegoševa br. 20 (zgrada gradskog parlamenta)

81 000 Podgorica

Na poleđini koverte navodi se naziv i sjedište nevladine organizacije.

 Kontakt osobe:

Ksenija Borilović

 Viša savjetnica III za saradnju sa NVO i poslove koordinacije i realizacije

 e-mail: ksenija.borilović@podgorica.me

 br. telefona: 020 447-187

Biljana Bošković

 šefica Odjeljenja za normativne poslove i praćenje sistema lokalne samouprave

 e-mail: biljana.guresic@podgorica.me

 br. telefona : 020 447-183